Kierchbierg - Wikipedia, déi fräi Enzyklopedie

# Kierchbierg

### Vu Wikipedia, der fräier Enzyklopedie.

Verwaltungsgebaier um Kierchbierg vun der Stad aus gesinn

De Kierchbierg ass e Quartier vun der Stad Lëtzebuerg. E besteet aus engem Plateau am Oste vum Stadkär, dee mam Rescht vun der Stad duerch déi Rout Bréck verbonnen ass.

## [Änneren] Geschicht

De Plateau vum Kierchbierg huet eréischt an den 1960er Joren ugefaangen sech richteg ze entwéckelen. Bis dohinner waren hei just Wisen a Stécker. No engem Gesetz vun 1961, duerch dat de Fonds d'urbanisation et d'aménagement du Kirchberg gegrënnt gouf, huet de Lëtzebuerger Staat 350 ha um Plateau requisitionnéiert; d'Baueren an d'Gäertner kruten 330 000 Lëtzebuerger Frang pro Hektar. Zil war et, d'Gebaier vun den europäeschen Institutioune vu Lëtzebuerg do ze opzeriichten . Sou sinn no an no d'Gebaier vum Europäesche Geriichtshaff, der Cour des comptes, dem Generalsekretariat vum Europaparlament, der Europäescher Investitiounsbank, der Europaschoul, asw. gebaut ginn.

Et gouf alt kritiséiert, de Staat hätt zevill expropriéiert, an och däitlech ënner dem Wäert; de Méiwäert, deen de Fonds beim Weiderverkaf vun den Terrainë gemaach huet, gouf ë.a. fir de Bau vun der Rouder Bréck gebraucht.

Enn vun den 1980er Joren huet de Kierchbierg sech och fir aner Aktivitéiten opgemaach an et ass do neie Wunnraum, eng nei Geschäftswelt (Assurancen, Banken, de Sëtz vun der RTL Group) an nei Fräizäitariichtungen (d'Olympesch Piscine an der Coque, de Kino Utopolis, d'Philharmonie, de Musée d'Art Moderne Grand-Duc Jean, asw.) entstanen. Gläichzäiteg gouf d'Autobunn A1 zu engem Stadboulevard zeréckgebaut.

## [Änneren] Literatur

- Ina Hellweg-Nottrot: Kirchberg, 1961 - 2001.

## [Änneren] Um Spaweck

- Offiziell Säit vum Fonds d'Urbanisation et d'Aménagement du Plateau de Kirchberg

D'Coque an am Hannergrond d'EU-Verwaltungsgebaier

Quartierë vun der Stad Lëtzebuerg

Beggen | Belair | Bouneweg-Nord/Verluerekascht | Bouneweg-Süd | Clausen | Dummeldeng | Eech | Gare | Gaasperech | Gronn | Hamm | Hollerech | Kierchbierg | Lampertsbierg | Märel | Millebaach | Neiduerf/Weimeschhaff | Pafendall | Polfermillen | Rollengergronn/Belair-Nord | Uewerstad | Weimeschkierch | Zéisseng | Zens

Vun "http://lb.wikipedia.org../../../k/i/e/Kierchbierg.html"

Category: Stad Lëtzebuerg

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Français
- Română
- Svenska